Creeper

Creeper

 Támadás erőssége
 Első megjelenés
 Szerezhető Tapasztalat | 5

A **creeper** egy agresszív mob, amely úgy sebez, hogy elbújik, majd előjön, és felrobbantja magát. Sziszegő hangot ad. A creeperhangokat gyakran tévesztik össze a pókok hangjaival is, de azok hosszabbak, mint a creeperéi. Szemben a zombikkal és a csontvázakkal, nem égnek el a napfénytől, ezért veszélyt jelentenek éjjel-nappal. A föld alatt, vagy a felszínen, a creeperek sötét, 7-es, vagy kisebb fényszintű helyeken teremnek.

## Népszerűség

A játékosok félelemmel vegyes tiszteletet mutatnak irántuk, nagy sebzésük és a képességük miatt, hogy lerombolhatják az épületeiket, a Minecraft egyik jelképévé emelve a creepert. Rengeteg árucikken van rajta a Minecraft boltban, és valódi internetes mémmé vált, fan arttal, utalásokkal a különböző internetes képregényekben és szerepléssel különböző demotiváló posztereken. Így aztán létrejött a creeper jól ismert egysoros szövege:

**"Nagyon sssssszép \_\_\_\_\_\_\_\_\_\_\_-d** (bármi, ház, kutya, stb.) **van itt neked... Ssssssajnálnám, ha bármi történne vele..."**

## Haszna

A creeperek egyszerűbben megszerezhető forrásai a puskapornak, mint a ghastokkal való csatázás, vagy kazamaták meghódítása. Mint biztos puskaporforrás, fontosak a TNT-utánpótlásban. Egy creeper 0-2 puskaport dob, ha megöljük.

### Zenelemezek

A creeper az egyetlen mob, amelytől zenelemez szerezhető. A lemezt akkor dobja, ha egy csontváz által kilőtt nyíltól hal meg. Nem számít, ha előtte más is megsebzi, csak az fontos, hogy a végső csapás a csontvázé legyen. Tehát be kell csalnod közéd és a rád lövő csontváz közé. Persze, ha azt akarod, hogy a csontváz megölje, le kell gyengítened, hogy egy nyíllövés válassza el a haláltól, különben a creeper egyszerűen a csontváz felé fordul, odamegy és felrobbantja. A legegyszerűbb mód ennek eléréséhez, ha négyszer meglövöd íjjal, vagy kétszer megütöd egy vaskarddal.

Vannak más módok is zenelemezek szerzésére, ezek:

* Ha megölsz egy elektromos creepert, vagy
* Megtalálod valamelyiket egy kazamata ládájában.

## Szörnyfejek

Az 1.8-as verziótól az elektromos creeper által okozott halálnál a szörnyek képesek szörnyfejeket dobni.

## Viselkedés

A creeper léptei hallhatóak, ha földön vagy füvön jár, minden más esetben hangtalan, addig, amíg megsérül. Ha meglát egy játékost, arccal felé fordul, és üldözőbe veszi. Majd, ha egy blokk közel jut hozzá, a creeper egy hangosat sziszeg, majd 1.5 másodperc múlva felrobban. Ha megölöd, mielőtt elkezdené, vagy befejezné a visszaszámlálást, vagy kimész a robbanás hatósugarából(3-4 blokk), elkerülöd azt. Ilyenkor a creeper abbahagyja a sziszegést és visszaállítja az időzítőjét. Ez a művelet addig tart, ameddig el tudott számolni, tehát ha 1-ig jutott, akkor 1 másodpercig tart, amíg "lenyugszik".

Akkor is felrobbanhat, ha a játékost tőle egy 1 blokk vastag fal választja el , amin át tud látni, és mindketten a fal mellett állnak. Ilyen falak, a kerítések vagy a 2 blokk magas falak, amiken átlát, ha felugrik. A creeper nem lát át az üvegen, így nem robban fel, viszont hasonlóan a többi ellenséges mobhoz tudja, hogy a célpontja ott van és továbbra is üldözni fogja. Mivel a creeperek nem égnek el a napfénytől, meglehet, hogy az ajtónál várakoznak, hogyha a játékos előlük egy bevédett helyre menekül, hogy felrobbantsák, ha esetleg kimerészkedik. Az 1.2.3-as frissítés óta fejlesztettek a creeper intelligenciáján. Ha építesz magad körül egy 3 blokk magas falat, akkor a creeper megpróbál a legmegközelíthetőbb úton átmászni. Ha nincsenek blokkok, amikre felugrálva megközelíthet, akkor megkeresi a legérzékenyebb pontot a falon, és ott robban fel.

### Robbanási tulajdonságok

Egy creeper robbanása 25%-kal gyengébb a TNT-énél, 3-as. Az elektromos creeperé 50%-kal nagyobb, mint a TNT-é, 6-os. Úgy mint a TNT és a szellemek tűzgolyóinak robbanásánál, az összes eldobott tárgy megsemmisül a hatósugarán belül. A blokkok egy része azonban túléli a robbanást és felvehető lesz. Ha a környezeti károkat nézzük, minél keményebb agyagot kap el a robbanás, annál kisebb lesz a kár a blokk mögött.

### Elektromos creeperek

Ha egy creeperbe, vagy tőle legfeljebb 4 block távolságba villám csap, akkor a creeper elektromos lesz. Elektromos creeperek soha nem teremnek természetesen és felismerhetőek a kék energiamezőről, ami körbeveszi őket. Ha összefutnál eggyel és nincs nálad íj, gyorsan fuss amilyen magasra csak lehet. Ez nagyon fontos a túlélésedhez, főleg, ha Normál, vagy Nehéz módban játszol.

Az elektromos creeperek megsérülnek a villámtól, ami létrehozza őket, tehát kevesebb ütésbe kerül a megölésük. A visszaszámlálójuk pontosan ugyanúgy működik, mint normál társaiké, mind időzítési, mind aktivációs szempontból. Azonban, ha felrobbannak, a robbanás sokkal nagyobb lesz, mint egy normál creeperé. Ezért aztán sok játékos ezt a mobot tűzi első helyre a halállistáján, vagy ettől retteg leginkább. Tartsd észben, hogy az elektromos creeperek robbanásának hatósugara nagyobb egy normálénál, ezért egy nagy darabot lerombolhat a házadból, ha a közelében robban fel.

Az elektromos creeper által megölt zombik, csontvázak, sorvasztó csontvázak és más creeperek halálukkor dobják a fejüket. Egy robbanás több szörnyet is megölhet, azonban egy creeperrel csak egy fejet szerezhetsz.

## Harc, taktika

A creeperek legyőzésének biztonságos módja, ha távolról lelövöd egy íjjal. Egy creeper eltevése láb alól 5 nyílba kerül, de spórolhatsz a nyilaiddal, ha csak hármat lősz bele és egy vaskarddal viszed be a kegyelemdöfést. Ha egy kőkarddal akarod kivégezni, akkor négyet kell beleütnöd.

Ha nincs nálad íj, a legjobb módja a creeperekkel való közelharcnak, ha becsalod a tengerbe. Mivel nem tud utánad jönni a víz alá, ezért könnyen legyőzheted azzal, hogy aláúszol és megölöd bármilyen fegyverrel. Ha esetleg mégis felrobbanna, nem röpíti a levegőbe a környező blokkokat, de téged változatlanul megsebez.

A visszaszámláló-rendszerüket is ellenük fordíthatod úgy, hogy megütöd a feléd közelítő creepert, gyorsan hátrahúzódsz és amíg visszaállítja az időzítőjét, megint megütöd. Találhatsz egy magas helyet is, ahonnan könnyen legyőzheted, vagy az oszlopugró-technikát használva biztonságos magasságba emelheted magad és onnan sóder- vagy homokblokkokkal megfullaszthatod.
Megjegyzendő, hogy a creeperek, hasonlóan a csontvázakhoz, jobbra (neked balra)húzódnak, ha közel érnek hozzád, így nehezebb őket eltalálni.

Könnyen megölhetők két ütéssel, ha egy gyémántkardot használsz. Ez nem ajánlott ha többel kell elbánnod egyszerre, de életmentő, ha egy barlang felfedezése közben egy creeper váratlanul eléd ugrik a sötétből.

## Védekezés

A legjobb védekezési módszer egy magas helyre menekülés, ugyanis a creeper nem tud hegyet mászni. Ha barlangban vagy erdőben jársz, tarts kardot az eszköztáradban, hogy a legelső pillanatra elő tudd venni
A másik jó módszer, ha ásol egy 3 blokk mély gödröt, és belecsalod a creepert. Ilyenkor már nyugodtan megölheted, csak vigyázz arra, hogy csalogatás közben bele ne ess a saját vermedbe, mert az a vesztedhez vezethet.

### Épületek védelme

Ha az 1.6-nál korábbi verzióval játszol, akkor biztonságosan leszámolhatsz a creeperekkel az ajtó kisablakain keresztül támadva őket, ez azonban későbbi verzióknál nem működik. Az ajtó körüli részt építheted üvegből, hogy a creeperek ne tudjanak elbújni mellette, de figyelembe véve, hogy az üveg mennyire robbanásálló, ez nem a legjobb ötlet. A létrákat is óvatosan helyezd el, a creeperek tudnak létrát mászni, annak ellenére, hogy nincsen erre alkalmas végtagjuk. A falak legyenek erős anyagból, mint a burkolókő. Építheted a házat a levegőben lebegve, így kint van a robbanás hatósugarából. Építkezhetsz a víz alatt is, és mivel a víz elnyeli a robbanás erejét, olyan anyagot használhatsz amilyen csak jól esik. Bővebben olvashatsz a creeperbiztos épületekről itt.

## Története

A creeperek a Túlélő Teszt 0.24-es verziójában mutatkoztak be először és egy Notch által készített megbukott malacmodellen alapultak.

A Túlélő Tesztben a creepereknek egy sötétebb zöld árnyalatuk volt és világoszölden villogtak, ha megütötték őket. Mielőtt meglátták a játékost, a fejük le volt hajtva. Inkább a zombikhoz hasonlóan viselkedtek, annyi különbséggel, hogy két szívet sebeztek a zombik három szíves sebzésével szemben. Ha megsérültek villogni kezdtek, jelezve a közelgő robbanást. Ha meghaltak, egy gömb alakú 4x4x4-es hatósugarú robbanásban múltak ki egy méretes krátert hátrahagyva és sok blokkot megsemmisítve (a kő kivételével). Egy creeper megölése 250 pontot ért, ezt később levitték 200-ra. A creeperek új sebződés-hangot kaptak a Halloweeni frissitésben, és az 1.4-es Bétától a Minecraft logójában az 'A' betűn látható egy creeper arca.

## Tények

* Mint minden más robbanás, a creeper robbanása sem tesz kárt a környező blokkokban, ha vízben történik. Az entitásokat azonban változatlanul megsebzi.
* A creeper az egyetlen mob amit egy szelidített farkas soha nem támad meg.
* Lehetséges felrobbantani egy creepert úgy, hogy nem sérülsz meg.
* A Facebookon a Minecraft profilképe egy creeper arca.
* A creeperek kicsit megnőnek és felfúvódnak robbanás előtt
* A creeperek mindig jobbra (neked balra) mozogva, azaz közel spirálban mozognak, ha közel érnek hozzád, így nehezebb őket eltalálni. Ez a taktika a csontvázaknál is látható, ők már akkor oldalazni kezdenek, ha megláttak.
* A creeper visszaszámlálóideje egy picivel nagyobb, ha bennragad egy pókhálóban. Ezzel egy kis időt nyerhetsz, ha kevés életed van.
* SMP-ben, ha egy játékost megtámad egy creeper, aztán a creepert megtámadja egy másik játékos és az első játékos látótávon kívül fut, akkor a creeper nem fog mást megtámadni.
* A Creeperek félnek a szelidített macskáktól
* Creepert te is fel tudsz robbantani, de acélkampó (Kovakő és acél) kell hozzá,

.